Actorul și comediantul Jerry Stiller, faimos pentru rolul din "Seinfeld", a murit la 92 de ani.
Anunțul a fost făcut de fiul său, actorul Ben Stiller, pe pagina sa de Twitter. Stiller a jucat în mai multe seriale, printre care se numără și "The King of Queens". În "Seinfeld" a jucat rolul de tată al lui George Constanza.
Doliu în lumea filmului. Cunoscutul actor Jerry Stiller, celebru pentru rolul din "Seinfeld", s-a stins din viață la vârsta de 92 de ani. Anunțul a fost făcut de fiul său, actorul Ben Stiller, pe pagina sa de Twitter. "Sunt trist să vă anunț că tatăl meu, Jerry Stiller, s-a stins din viață, din cauze naturale. A fost un tată și un bunic extraordinar și un soț dedicat pentru Anne timp de 62 de ani. Ne vei lipsi. Te iubesc, tată," a scris actorul.Jerry Stiller a jucat în "Seinfeld", interpretându-l pe tatăl
lui George Costanzas, Frank, precum şi pe Arthur Spooner în serialul de comedie
"The King Of Queens".A jucat, de asemenea,
alături de fiul său, Ben, în "Zoolander" şi "Zoolander 2″, precum şi
în "Heavyweights", "Hot Pursuit" şi "The Heartbreak Kid". La
începutul carierei sale, Jerry a jucat alături de soţia sa Anne Meara, mama lui
Ben, şi au creat duo-ul de comedie Stiller And Meara. Aceasta a murit în anul
2015.Sursa foto: Profimedia.